## Pravilnik o izmjenama i dopunama Pravilnika o mjerilima za određivanje cijena lijekova na veliko i o načinu izvještavanja o cijenama na veliko

### NN 129/2002 (6.11.2002.), Pravilnik o izmjenama i dopunama Pravilnika o mjerilima za određivanje cijena lijekova na veliko i o načinu izvještavanja o cijenama na veliko

# MINISTARSTVO ZDRAVSTVA

2103

Na
temelju članka 64. stavka 2. Zakona o lijekovima i medicinskim proizvodima
(»Narodne novine« br. 124/97 i 53/01) ministar zdravstva donosi

## PRAVILNIK

### O IZMJENAMA I DOPUNAMA PRAVILNIKA O MJERILIMA ZA ODREĐIVANJE CIJENA LIJEKOVA NA VELIKO I O NAČINU IZVJEŠTAVANJA O CIJENAMA NA VELIKO

Članak 1.

U Pravilniku o mjerilima za
određivanje cijena lijekova na veliko i o načinu izvještavanja o cijenama na
veliko (»Narodne novine« br. 84/01) u članku 10. stavku 5. podstavku 1. riječi:
»stupanjem na snagu« zamjenjuju se riječima: »u roku od 12 mjeseci od dana
stupanja na snagu«.

Članak 2.

 U članku 11. riječi: »(treća razina ATC) usporedbi te da se
razlika u cijeni u državama usporednicama iz članka 5. ovoga Pravilnika ne razlikuje
za više od 10%.« zamjenjuju se riječima: »(četvrta razina ATC) usporednih
lijekova«.

Iza stavka 1. dodaju se stavci 2., 3. i 4. koji
glase:

»Cijena lijeka na veliko
istog nezaštićenog (generičkog) imena smije se uvrstiti u Listu lijekova
Hrvatskog zavoda za zdravstveno osiguranje samo za jedan isti oblik određenog
lijeka u izračunskom razdoblju, ako prije podnošenja prijedloga cijene lijeka
na veliko pravne osobe iz članka 3. ovoga Pravilnika, na važećoj Listi lijekova
Hrvatskog zavoda za zdravstveno osiguranje nije uvršteno više od dva ista
oblika određenog lijeka, osim ako se radi o prijedlogu proizvođača lijeka iz
članka 3. podstavka 1. ovoga Pravilnika.

Predložena cijena lijeka na veliko istog nezaštićenog
(gene­ričkog) imena ne smije prelaziti razinu od 95% cijene najjeftinijeg istog
oblika određenog lijeka uvrštenog u važeću Listu lijekova Hrvatskog zavoda za
zdravstveno osiguranje.

Za sve lijekove uvrštene u Listu lijekova Hrvatskog
zavoda za zdravstveno osiguranje na temelju odredbi stavka 2. i 3. ovoga članka
kao i za lijekove koji mijenjaju postojeću cijenu na temelju odredbe članka 16.
stavka 2. ovoga Pravilnika predložena cijena lijeka ne smije odstupati od
najjeftinijeg istog oblika određenog lijeka na važećoj Listi lijekova za više
od 5%«.

Članak 3.

U članku 12. stavku 1. iza riječi: »osiguranje«
stavlja se točka, a riječi: »na osnovi dnevno definiranih doza terapeutsko-
-farmakološko usporedivih lijekova na hrvatskom tržištu« brišu se.

Članak 4.

U članku 16. dodaje se stavak 2. koji glasi:

»Pravne osobe iz članka 3. ovoga Pravilnika za
lijekove koji se nalaze na Listi lijekova Hrvatskog zavoda za zdravstveno
osiguranje mogu odrediti i niže razine cijena lijekova od propisanih u članku
10. i članku 11. ovoga Pravilnika po odobrenju Hrvat­skog zavoda za zdravstveno
osiguranje uz suglasnost ministra zdravstva«.

Članak 5.

Iza članka 16. dodaje se novi članak 16a. koji glasi:

»Članak 16a.

Na prijedlog Hrvatskog zavoda za zdravstveno
osiguranje ministar zdravstva može odrediti nadmetanje za određivanje cije­na
lijekova koje Hrvatski zavod za zdravstveno osiguranje plaća po posebnoj odluci
Upravnog vijeća.«

Članak 6.

Iza članka 18. dodaje se novi članak 18a. koji glasi:

»Članak 18a.

Zdravstvena ustanova kojoj u postupku javne nabave
lijeka pravna osoba koja ima dozvolu za promet lijekova na veliko proda lijek
po cijeni nižoj od razine propisane u članku 10. i članku 11. ovoga Pravilnika
ili na drugi način odobri popust na cijenu određenu sukladno ovom Pravilniku
obvezna je navedeni prihod iskazati u svojim poslovnim knjigama.

Odluku o odabiru najpovoljnije ponude za nabavu
lijeka prema odredbi stavka 1. ovoga članka donosi Upravno vijeće zdravstvene
ustanove.«

Članak 7.

Prilozi 1., 2. i 3. Pravilnika mijenjaju se tako da
glase kao u Prilozima 1., 2. i 3. ovoga Pravilnika koji čine njegov sastavni
dio.

Članak 8.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 011-01/02-01/0222
Urbroj: 534-02-30-02-0002
Zagreb, 31. listopada 2002.

Ministar
**mr. sc.** **Andro
Vlahušić, dr. med**., v. r.

**PRILOG 1**

MPC: Maloprodajna cijena u €

VPC: Veleprodajna cijena u €

**SKALA ZA PRERAČUN CIJENA U FRANCUSKOJ**

[I dio](dodatni/358634.htm)
[II dio](dodatni/358635.htm)
[III dio](dodatni/358636.htm)
[IV dio](dodatni/358637.htm)
[V dio](dodatni/358638.htm)

![](dodatni/358631.gif)

![](dodatni/358632.gif)

![](dodatni/358633.gif)

Pravilnik, NN 129/2002-2103
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)